ทางเลือกอื่นสำหรับการอาบน้ำให้แมว อาบน้ำให้แมว ทำให้ตัวแมวแห้ง เตรียมห้องน้ำ
วางถังสองใบให้อยู่ห่างจากกัน เติมน้ำอุ่นลงในถังครึ่งหนึ่ง จุ่มตัวแมวลงในถังและใช้ผ้าเช็ดตัวชุบน้ำเช็ดแมวจนกว่าตัวมันจะเปียกหมด หลังจากนั้นให้ใช้แชมพูในปริมาณน้อยฟอกให้ทั่วตัวมัน อุ้มแมวไปยังถังอีกใบเพื่อล้างฟองแชมพูทั้งหมดออก  คุณอาจจะต้องใช้ถังใส่น้ำเปล่าสำหรับล้างแชมพูอีกใบเพื่อใช้ล้างตัวแมวอีกครั้งจนสะอาด วิธีนี้สามารถใช้นอกบ้านได้ หากวันนั้นอากาศอบอุ่นและมีแดด คนอาบน้ำให้แมวควรจะมีสองคน เพราะแมวจะสามารถหนีได้ วิธีนี้ไม่เหมาะกับแมวที่เลี้ยงในระบบปิด เนื่องจากมันจะไม่ชินกับการออกมาอยู่นอกบ้าน ดูให้ดีว่าคุณเตรียมของสำหรับให้แมวใช้ยึดเกาะในอ่างเรียบร้อยแล้ว เช่น ผ้าห่มผืนเล็ก หรือพรมยาง บริเวณที่อาบน้ำต้องมีประตูที่ปิดได้ไม่ใช่มีแค่ม่านบัง เพื่อป้องกันไม่ให้แมวหนีได้ ดูให้ดีว่าสายฝักบัวของคุณยาวพอที่จะใช้ล้างตัวแมวได้อย่างทั่วถึงหรือไม่ หลังจากนั้นให้คุณฟอกแชมพูให้มัน ล้างมันด้วยน้ำจากฝักบัว และเช็ดตัวมันให้แห้ง คุณควรใช้น้ำที่ไหลเบาและตั้งค่าแรงดันน้ำไว้ให้ต่ำเสมอ  โปรดระวังหากคุณเลือกที่จะใช้ฝักบัวในการอาบ แมวบางตัวชอบอาบน้ำโดยใช้ฝักบัวและอาจจะไม่กลัววิธีการอาบแบบนี้ แต่แมวหลายตัวจะกลัวเสียงน้ำไหล การใช้วิธีนี้อาบน้ำให้แมวอาจจะทำให้ใครบางคนต้องเจ็บตัวได้ รวมทั้งตัวแมวเองด้วย คุณสามารถซื้อข้อต่อฝักบัวมาใช้ต่อกับอ่างล้างมือเพื่อที่มันจะได้ยาวพอที่จะถือเข้ามาในห้องอาบน้ำได้ คุณยังสามารถซื้อฝักบัวแบบมีสายสำหรับใช้ถือ หรือข้อต่อรูปตัว Y เพื่อใช้ต่อกับหัวฝักบัวของคุณได้อีกด้วย แมวบางตัวจะรู้สึกปลอดภัยและควบคุมได้ง่ายกว่าเมื่ออยู่ในที่ที่เหมือนมีกำแพงโอบรอบ ถ้าคุณมีลูกแมวหรือแมวที่ขี้กลัวล่ะก็ ให้ลองอาบน้ำมันในอ่างล้างมือหรือถังที่วางตรงก้นอ่างอาบน้ำดู คุณยังสามารถเติมน้ำสักสองถึงสามนิ้วในอ่างล้างมือหรือถังได้ด้วย ฟอกแชมพูให้แมว และทำตามขั้นตอนอื่นๆ ตามปกติ  วิธีนี้สามารถใช้กับแมวตัวใหญ่ที่ชอบอยู่ในพื้นที่แคบๆ ได้ด้วย วางผ้าขนหนูลงที่ก้นอ่าง เพื่อที่แมวจะได้รู้สึกปลอดภัยเมื่อมันได้ใช้เล็บยึดเกาะอะไรก็ตามที่ดูมั่นคง คุณยังสามารถใช้น้ำที่ไหลเบาหรือแรงปานกลางล้างตัวแมวและพูดกับมันด้วยน้ำเสียงที่สงบเพื่อลดความกังวลของมันได้ด้วย ถ้าแมวของคุณตัวมันมาก ให้คุณใช้แป้งข้าวโพดอาบตัวมันแทนน้ำ ทาแป้งข้าวโพดและค่อยๆ ลูบตัวมันพร้อมๆ กับถูแป้งข้าวโพดไปตามขนของมัน ปล่อยทิ้งไว้สัก 20 นาที แล้วค่อยแปรงเอาแป้งข้าวโพดออก วิธีนี้จะเสี่ยงเจ็บตัวน้อยกว่าการใช้น้ำอาบมาก แต่คุณไม่ควรจะใช้วิธีนี้ในการล้างสารพิษที่ติดอยู่กับขนของแมว พูดคุยกับแมวของคุณด้วยเสียงที่สงบและราบเรียบระหว่างการอาบ บางครั้งแมวจะพยายามหนีออกจากอ่าง ถ้ามันชอบที่จะยืนในน้ำด้วยขาเพียงสองขามากกว่าล่ะก็ คุณควรจับมันหันไปที่ขอบอ่างและปล่อยให้มันยืนสองขาเกาะขอบอ่างอยู่ตรงนั้น คุณอาจจะต้องจับหลังคอของแมวอย่างนุ่มนวลระหว่างการอาบเพื่อให้แมวอยู่แต่ในอ่างเท่านั้น แต่ถ้าคุณทำได้ไม่ค่อยสะดวกล่ะก็ คุณอาจจะใช้สายจูงแมวแทนก็ได้ ตราบใดที่มันไม่ทำให้แมวเจ็บ การอาบน้ำแมวจะง่ายขึ้นมากถ้ามีคนช่วยอาบอีกคน โดยเฉพาะถ้าแมวของคุณมีแรงเยอะและสามารถเตะหรือดิ้นหลุดจากมือคุณได้ คนหนึ่งสามารถอาบน้ำให้แมวได้ในขณะที่อีกคนจับหลังคอแมวไว้ให้มันอยู่นิ่งๆ คุณควรวางแผนที่จะอาบน้ำแมวให้เสร็จเร็วที่สุดเท่าที่จะทำได้โดยไม่รีบร้อนจนเกินไป ดูให้ดีว่าแมวสามารถหายใจได้สะดวกระหว่างที่ถูกจับอยู่หรือไม่ ไม่แนะนำให้คุณดุแมว แมวที่มีขนาดตัวหนัก 4.5 กิโลกรัม สามารถสร้างความเสียหายให้มนุษย์ได้มากหากมันกำลังกลัวอยู่ คุณอาจจะต้องเริ่มโดยการทำให้เท้าและขาของมันเปียกแล้วหยุด หลังจากนั้นจึงค่อยทำมากขึ้นเรื่อยๆ ในวันอื่นจนกระทั่งคุณสามารถอาบน้ำให้มันแบบเต็มตัวได้ ถ้าคุณรู้สึกกระวนกระวายเกี่ยวกับขั้นตอนการอาบน้ำล่ะก็ แมวของคุณจะรับรู้ได้และจะตอบสนองด้วยการกระวนกระวายไปพร้อมกับคุณด้วย ใช้แชมพูในปริมาณน้อยกับน้ำเปล่าในการล้างคอ ตัว ขา ท้อง และหางของแมว เริ่มล้างจากที่คอจนถึงหางของมันไปในทิศทางเดียวกับขน ล้างตัวแมวเหมือนกำลังนวดมันอยู่เพื่อที่จะทำให้มันรู้สึกผ่อนคลายและไม่รู้สึกกลัว ทำทีเหมือนว่าคุณกำลังลูบและเกาตัวมันตามปกติ และเทคนิคการอาบน้ำนี้ก็จะกลายเป็นเรื่องปกติสำหรับมัน เพื่อลดความเสี่ยงที่จะเกิดการติดเชื้อภายในหู ให้คุณใช้ก้อนสำลีนุ่มๆ (ที่เอาไว้ใช้ซับเลือดหรือปิดแผลเปิด) อุดหูแต่ละข้าง อย่าลืมที่จะเอามันออกหลังจากอาบน้ำเสร็จแล้ว ก้อนสำลีอาจจะช่วยซับเสียงที่แมวจะได้ยินและช่วยให้คุณอาบน้ำมันได้สะดวกขึ้น หากคุณกำลังอาบน้ำให้แมวเพื่อกำจัดเห็บหมัดล่ะก็ ให้คุณล้างบริเวณรอบๆ คอก่อนเป็นอันดับแรก เห็บจะพยายามหนีไปยังบริเวณที่แห้งบนตัวแมว ซึ่งจะทำให้มีเห็บหมัดจำนวนมากย้ายไปอยู่บนหัวและหน้าของแมวระหว่างที่คุณอาบน้ำให้มัน คอที่เปียกจะกันไม่ให้เห็บหนีไปยังบริเวณหัวและจะทำให้มันโดนน้ำกับแชมพูกำจัดเห็บ ล้างแชมพูออกจากตัวแมวให้หมดโดยใช้น้ำจากในอ่าง หลังจากนั้นให้เปิดสะดืออ่างเพื่อระบายน้ำและล้างตัวแมวอีกสักสามครั้งหรือมากกว่านั้นด้วยน้ำจากในถังหรือน้ำอุ่นๆ จากก๊อก การเอาแชมพูออกจากขนของแมวให้หมดเป็นสิ่งที่สำคัญมาก ล้างตัวแมวอีกเรื่อยๆ จนกว่าน้ำจะชะล้างน้ำยาออกไปทั้งหมดและไม่มีฟองเหลือให้เห็นอีก  การเจือจางแชมพูก่อนที่คุณจะเริ่มอาบน้ำให้แมวจะช่วยป้องกันการใช้แชมพูที่มากเกินไปซึ่งจะทำให้ต้องล้างตัวแมวอีกหลายรอบในภายหลังได้ หากแมวของคุณมีขนที่ยาวและหนา ขั้นตอนการล้างนี้ก็จะใช้เวลานานกว่าปกติ คุณไม่จำเป็นต้องใช้แชมพูกับหน้าของแมว เพราะแชมพูที่เข้าตามันจะทำให้มันอารมณ์เสียและรู้สึกแสบได้ ใช้ผ้าเช็ดตัวชุบน้ำเช็ดไปตามใบหน้าของแมวอย่างนุ่มนวล และปัดขนออกจากตาและจมูกของมันจนกว่าใบหน้า หัว และหูจะสะอาด  คุณอาจจะทำขั้นตอนนี้ในภายหลังจากที่อาบน้ำเสร็จเรียบร้อยแล้ว อย่าจุ่มหน้าแมวลงไปใต้น้ำเด็ดขาด วิธีนี้จะทำให้มันตื่นตกใจอย่างแน่นอน ท่าทางเหล่านี้รวมถึงการขู่ฟ่อ การคำราม การหายใจแรง การจาม และการส่งเสียงร้อง ใส่ใจแมวของคุณตลอดเวลาที่อาบน้ำ หากแมวของคุณกลัวอะไรสักอย่างที่คุณกำลังทำอยู่มากเกินไป ให้คุณหยุดในทันที ไม่มีเหตุผลที่จะต้องทำต่อถ้ามันจะทำให้คุณทั้งคู่ต้องเจ็บตัวหรือทำให้แมวเครียดมากกว่าปกติ อย่าเข้มงวดกับแมวมากเกินไปในการอาบน้ำครั้งแรก อย่าทำอะไรก็ตามที่จะทำให้มันอารมณ์เสียและกลัวการอาบน้ำครั้งต่อไป คุณควรจะค่อยๆ ทำอย่างช้าๆ เพื่อที่ทุกอย่างจะได้จบลงด้วยดี และแมวของคุณจะได้ยอมให้คุณอาบน้ำให้มันอีกได้ในครั้งต่อไป ผ้าเช็ดตัวชุบน้ำสามารถเอาสิ่งสกปรกภายนอกออกและทำความสะอาดตัวแมวได้ดี คุณสามารถซื้อผ้าเช็ดตัวแมวที่ไม่จำเป็นต้องใช้น้ำได้จากร้านขายอุปกรณ์สัตว์เลี้ยง ผ้าชนิดนี้ยังมีกลิ่นที่หอมอีกด้วย ใช้ผ้าเช็ดตัวซับน้ำออกจากขนแมวให้มากที่สุดอย่างนุ่มนวล ห่อแมวด้วยผ้าเช็ดตัวและค่อยๆ เช็ดมันเบาๆ เมื่อผ้าเช็ดตัวเปียกเกินกว่าที่จะซับน้ำได้อีก ให้คุณเปลี่ยนไปใช้ผ้าอีกผืนแทน อย่าหยุดจนกว่าตัวแมวจะหายเปียก  ขณะที่คุณเช็ดน้ำออกจากตัวแมว ให้คุณเช็ดอย่างนุ่มนวลเหมือนกับว่าคุณกำลังนวดมันอยู่ คุณอาจจะอุ่นผ้าด้วยเครื่องอบแห้งก่อนใช้ การเช็ดด้วยผ้าอุ่นๆ จะทำให้แมวรู้สึกสบายตัวยิ่งขึ้น สังเกตท่าทางของแมวอีกครั้ง หากมันไม่ยอมให้คุณเช็ดตัวมัน คุณก็ควรจะเคารพการตัดสินใจนั้นและหยุดในทันที แมวขนสั้นจะสามารถทำให้ตัวเองแห้งได้ในห้องน้ำโดยไม่จำเป็นต้องใช้ไดร์เป่า มันจะชอบไอร้อน (เช่น จากเครื่องทำความร้อน) และผ้าขนหนูที่แห้งสำหรับให้มันขึ้นไปนั่ง ส่วนแมวขนยาวนั้น คุณจะต้องใช้แปรงและผ้าเช็ดตัวที่มากขึ้น ขนที่ยาวจะพันกันได้ง่ายเมื่อขนเปียก ดังนั้นคุณอาจจะต้องใช้แปรงสางขนจนกว่าขนจะแห้งเรียบร้อย  หากแมวของคุณกลัวไดร์เป่าผม คุณก็สามารถใช้เครื่องอบแห้งที่ตั้งค่าให้อุ่น (แต่ไม่ร้อน) เพื่อทำให้ตัวแมวแห้งด้วยไอร้อนจากระยะไกลได้ หลีกเลี่ยงการใช้ไอร้อนจากไดร์เป่าผมกับแมวทุกตัว เพราะไอร้อนอาจจะลวกผิวมันและทำให้เกิดแผลได้ คุณยังสามารถค่อยๆ แปรงขนแมวเพื่อกำจัดกระจุกขนหรือขนที่พันกันได้ด้วย วิธีนี้จะช่วยได้มากสำหรับแมวที่มีขนยาว นี่เป็นสิ่งที่จำเป็น ถ้าคุณต้องการให้แมวอยากจะอาบน้ำอีก คุณต้องทำให้มันรู้สึกดีกับการอาบ ให้อาหารเปียกของโปรดแก่มัน แคทนิป หรือขนมอื่นๆ คุณยังสามารถให้ขนมที่คุณเก็บไว้ให้มันเฉพาะในโอกาสพิเศษได้อีกด้วย ถ้ามันชอบการอาบน้ำเพราะจะได้กินขนมอร่อยๆ ล่ะก็ ครั้งต่อไปแมวของคุณก็จะกลายเป็นฝ่ายเรียกร้องที่จะอาบน้ำเอง คุณควรจะชมมันด้วยการลูบหัว ชมว่ามันเป็นเด็กดีมาก และให้ความสนใจมันมากๆ หลังจากที่อาบน้ำเสร็จแล้ว การอาบน้ำจะทำให้มันรู้สึกไม่ปลอดภัยและรู้สึกกลัวได้ แต่การแสดงความรักของคุณจะทำให้มันรู้สึกดีขึ้น วิธีนี้จะเป็นการป้องกันไม่ให้แมวหนี และถ้าคุณเลี้ยงแมวไว้มากกว่าหนึ่งตัว การปิดประตูจะเป็นการกันแมวตัวอื่นออกไป เสียงร้องของแมวตัวอื่นสามารถทำให้แมวที่กำลังอาบน้ำอยู่กลัว ตื่นตกใจ และข่วนได้ การปิดประตูห้องน้ำจะยังช่วยป้องกันไม่ให้แมววิ่งหนีออกไปและข่วนข้าวของจนเสียหายเพราะความกลัวได้ด้วย  ถ้าแมวของคุณไม่เคยเข้าห้องน้ำมาก่อน คุณก็ควรจะทำให้มันคุ้นเคยกับสถานที่ หากห้องน้ำมีโถชักโครก คุณก็ควรปิดฝาโถชักโครกไว้ตลอดเวลา เพราะแมวอาจจะกระโดดลงไปในนั้นได้เมื่อมันตื่นตกใจ! นอกจากนี้ ถ้าคุณมีกระบะทรายแมวอยู่ในห้องที่คุณใช้อาบน้ำแมว คุณก็ควรเอามันออก เพราะหากแมวหนีออกจากอ่าง มันอาจจะตรงเข้าไปยังกระบะทรายและทำให้บริเวณรอบๆ เลอะได้ วางพรมยางหรือผ้าขนหนูลงในอ่างเพื่อที่แมวจะได้ไม่ลื่นและรู้สึกสบายเท้ายิ่งขึ้น คุณจำเป็นต้องวางผ้าขนหนูลงบนพื้นด้วย เพราะพื้นห้องจะเปียกระหว่างอาบน้ำ และคุณก็ควรเตรียมผ้าขนหนูไว้อย่างน้อยอีกสองผืนสำหรับเอาไว้เช็ดตัวแมวเมื่ออาบน้ำเสร็จ คุณยังสามารถวางตะแกรงเล็กๆ ในอ่างเพื่อจะได้มีอะไรไว้ให้แมวใช้ยึดเกาะได้ด้วย ตะแกรงจะช่วยลดโอกาสที่คุณจะโดนแมวข่วนและช่วยทำให้แมวรู้สึกปลอดภัยมากขึ้นได้ เติมน้ำอุ่น (ห้ามเติมน้ำร้อน) ลงในอ่างประมาณสองถึงสามนิ้ว ก่อนจะนำแมวเข้ามาในห้องน้ำ เพราะแมวบางตัวจะตกใจเสียงน้ำที่ไหลอยู่ระหว่างเติมลงอ่างได้ เติมน้ำในถ้วยใบใหญ่สองถ้วย หรือเติมน้ำในบัวรดน้ำที่จะช่วยให้คุณราดน้ำล้างตัวแมวได้โดยตรง วิธีนี้จะทำให้คุณไม่จำเป็นต้องเปิดก๊อกเติมน้ำเพิ่มอีกระหว่างการอาบ น้ำที่ไหลออกจากก๊อกอาจจะทำให้แมวกลัวได้  อย่าใช้ฝักบัวหรือก๊อกน้ำปล่อยน้ำราดลงบนตัวแมวโดยตรง น้ำที่ไหลออกมาจะแรงเกินไปและจะทำให้แมวกลัวได้ การอาบน้ำควรจะเป็นไปอย่างนุ่มนวลและทำให้แมวรู้สึกผ่อนคลายมากเท่าที่จะทำได้ คุณไม่ควรทำให้แมวรู้สึกเหมือนถูกน้ำโจมตี คุณจะไม่มีเวลาเปิดน้ำเติมอะไรทั้งสิ้นระหว่างที่แมวอยู่ในอ่าง ดังนั้นคุณจำเป็นต้องเตรียมทุกอย่างให้พร้อม เตรียมตัวให้ดีและใจเย็นๆ การใส่เสื้อผ้าที่มิดชิดจะช่วยให้คุณปลอดภัยจากการโดนข่วนได้ไม่มากก็น้อย คุณควรใส่เสื้อที่ถักด้วยไหมพรมหนาๆ เสื้อกันหนาว หรือเสื้อเชิ้ตแขนยาว เพื่อที่แมวจะได้ไม่ข่วนลงบนผิว คุณสามารถสวมถุงมือยาวได้ด้วย แต่มันจะเทอะทะและทำให้คุณอาบน้ำให้แมวได้ไม่ค่อยสะดวกนัก นวดหัวกับท้องของแมวอย่างระมัดระวังและนุ่มนวล เพราะบริเวณเหล่านี้เป็นจุดที่อ่อนไหว คุณควรใส่เสื้อที่เปียกน้ำได้ และเสื้อตัวนั้นก็ไม่ควรจะเป็นเสื้อที่เพิ่งซื้อใหม่
อาบน้ำให้แมวโดยใช้ถังใส่น้ำเปล่า. อาบน้ำให้แมวในห้องอาบน้ำฝักบัว. อาบน้ำให้แมวในอ่างล้างมือหรือถังเล็กๆ. อาบแห้งแมว. คอยควบคุมดูแลแมวของคุณ. หลีกเลี่ยงการดุแมว. ล้างตัวแมวตั้งแต่ส่วนคอลงไป. ระวังไม่ให้แชมพูเข้าตา จมูก ปาก และหูของแมว. ล้างแชมพูออกจากตัวแมว. ล้างหน้าแมวด้วยน้ำเปล่าและผ้าเช็ดตัว. สังเกตท่าทางของความตื่นตกใจและความกังวล. ถ้าแมวของคุณต่อต้านการอาบน้ำจริงๆ ให้คุณใช้ผ้าเช็ดตัวชุบน้ำแทน. เช็ดน้ำออกจากตัวแมว. ทำให้ตัวแมวแห้ง. ให้รางวัลแก่แมว. ปิดประตูห้องน้ำ. ทำให้อ่างปลอดภัย. เตรียมอ่างอาบน้ำ. ใส่เสื้อผ้าป้องกัน.
https://www.wikihow.com/Bathe-a-Cat https://www.wikihow.com/Bathe-a-Cat https://www.wikihow.com/Bathe-a-Cat https://www.wikihow.com/Bathe-a-Cat
Using Alternative Methods for Bathing Your Cat Bathing Your Cat Drying Your Cat Preparing the Bathroom